Държавен вестник, бр. 92, 2004 г., стр. 53

Б Р О Й  92
Д Ъ Р Ж А В Е Н   В Е С Т Н И К
С Т Р .  53
Пагоните са изработени от лицев плат и зашити в
единия край в ръкавната извивка пред раменния шев, а
другият край се закрепва посредством илик и копче.
В долната част якето е с колан, на който по линия
на страничния шев е зашит вътрешен ластик.
Якето е подплатено с хастар от памучна подплата и
отделен подвижен хастар от вата—200 г/м2. Подплата-
та се прикачва за якето посредством илици и копчета.
Дребните детайли са с вата 80 г/м2.
На платките, капаците на джобовете, долните джо-
бове, предните части, яката, пагоните, средния шев на
гърба, страничните и раменните шевове и колана се
изминават лицеви шевове 5 мм. Горните джобове,
джобът на ръкава се прикачват с лицев шев 2 мм.
Предните части се закопчават с пластмасов цип и 4
копчета.
Гъстота на бодовете—4—5 бода на см.
2. Клин
Клинът се състои от две предни и две задни части.
В долната част на клина се зашиват приставки. Кола-
нът е продължение от предните и задните части.
Предните части са с по един наклонен джоб тип
“италиански”. Отпред се закопчава с шлиц с 5 копчета.
Задните части са с по един отвесен сисон и подсил-
ващи вътрешни парчета, прикачени в областта на седа-
лището. На двете задни части се изработва по един
външен джоб с капак и външни торби с мяхчета. Капа-
ците се закопчават със секретни копчета.
Коланът от вътрешната страна е с хастар от лицев
плат и илици за закопчаване на топлата подплата.
При прикачване на колана се поставят 8 гайки, които
горе са в шева на колана, а долу са затегнати под шева
на колана.
При страничния шев на предна и задна част се за-
шива по един външен джоб с капак и торба с мяхчета.
Капакът се закопчава със секретно копче. Приставки-
те се прикачват от линията на коляното надолу. Подгъ-
вът на приставките е широк 2 см, в него се поставя
ластик. На крачолите долу при подгъва се зашиват
плетени маншети и прашки от ластик.
На предните части по линия на коляното се зашива
подсилващо парче, тегелира се и се намушква нарязано
на ленти шуплест каучук.
Клинът има допълнително изработена топла под-
плата от прошита вата 120 г/м2. Тя се изработва по раз-
мери на лицевия клин и се прикачва към него с копчета.
Топлата подплата се използва при зимни условия.
Предната и задната част е цяла. Вътрешният и задният
шев са събрани на права машина и почистени на овер-
лог. По линия на талията, шлица и при подгъва се паш-
палира с памучна лента. В областта на талията се заши-
ват копчета и по 2 броя в долната част на крачолите.
Костюмът се изработва с конци 20 тех Ч 3 с гъстота на
бодовете 4 бода в см. Лицевите шевове да бъдат гладки,
чисти, без натрупвания и възли. Краищата на шевовете
да са затегнати.
Т. 56. Костюм кожен за ескорт
Описание на изделието: изработва се по еталон в
цвят черен.
а) Куртка
Куртката се изработва от хидрофобизирана козя напа
и копринен хастар, леко вталена, с обикновен прав ръ-
кав, завършващ с маншет и копче. Закопчаването от-
пред е асиметрично с цип. Куртката е без джобове, с
подвижни пагони, укрепени с гайка и копче. Гърбът е
оформен с две плохи за свобода при движение, които се
укрепват с ластик в опаковата част. Яката е полулегна-
ла със столче. Хастарът на ръкавите е подсилен с ватин
и топлотекс при лактите. Куртката да се комплектова
с топла, подвижна подплата, закрепена с цип. На коп-
ринения хастар има два джоба хоризонтални, на единия
от които има цип.
б) Панталон (брич)
Панталонът се изработва от хидрофобизирана козя
напа и копринен хастар. Хастарът при коленете е под-
силен с топлотекс. Седалището при задните части е
подсилено с кожа. Коланът в задната си част е уширен
с 12 см от талията нагоре, като в средата е отворен.
Същият е подсилен с ватин. Двата предни джоба са
обикновени с дълбоки торби. Заден джоб няма. Или-
кът на панталона отпред се закопчава с 5 обикновени
копчета. На колана са поставени 7 гайки с дължина
50 мм. От коляното надолу панталонът е лек “брич” с
шлиц, в областта на глезена се закопчава с велкро и
ластик под стъпалото.
Т. 57. Ръкавици специални кожени за ескорт,
ескадрон и мотористи
А. Зимни—ръкавиците се изработват от хидрофо-
бизирана козя или ярешка напа с пет пръста, плетен
хастар, без излишни шарки, стилни като дизайн. От
китката следва маншет с дължина 15 см. Преди манше-
та на китката има ластик за намаляване ширината. Ман-
шетът от външната страна е с шлиц, прибиращ се с две
каишки и секретни копчета. Маншетът се изработва с
двойно лице. Основен цвят черен, на машета бял.
Б. Летни—ръкавиците се изработват от хидрофо-
бизирана козя или ярешка напа с пет пръста, без из-
лишни шарки, стилни като дизайн. От китката следва
маншет с дължина 15 см. Преди маншета на китката
има ластик за намаляване ширината. Маншетът от
външната страна е с шлиц, прибиращ се с две каишки
и секретни копчета. Маншетът се изработва с двойно
лице. Основен цвят черен, на маншета бял.
Т. 58. Костюм кожен за мотористи и конен
ескадрон
1. Кожено яке
Якето се състои от различни по форма кожени де-
тайли, съединени по определен начин, образуващ вън-
шния му вид: тънък текстилен хастар, неподвижно зак-
репен за кожената част; подвижна топла подплата и
подвижна кожена яка тип “Мерлушка”. Кожената част
е оформена от гръб, ръкави, предници, колан и яка.
Двете части на предницата са съединени в средата
с цип, покрит с пластрон, закопчаващ се с три копчета
тик-так. Предницата е оформена от шест елемента, ог-
ледално разположени. В горната част има два верти-
кално разположени джоба с цип и филетка. В средната
част има два джоба под наклон един под друг, като
единият е с филетка, а другият с цип и филетка. Долна-
та част на предницата е изработена с набор за свобода
и обемност на якето и е свързана с колан.
Гърбът на якето се състои от девет детайла. Сред-
ната част на гърба има две вертикално разположени
фалди, осигуряващи свобода на движението. Долната
част завършва с набор и е закрепена за колана.
Раменните, гръбните и предните платки образуват
ръкавния отвор, за който се зашиват ръкавите. Горни-
те им краища се зашиват към яката.
Ръкавите се състоят от три вертикални детайла с
възможност за хоризонтално симетрично срязване в
зависимост от големината на кожата. В долната си част
ръкава завършва с маншет, който се закопчава с едно
копче тик-так. В мястото на свързване на ръкавите с
гръбните и предните раменни платки се зашива пагон,
който в другия си край се фиксира с копче тик-так.
Коланът завършва долния край на якето и се състои
от редуващи се гладки и еластични участъци. Върхове-
те на яката трябва да имат постоянна форма (да има
възможност за поставяне на банел).
Към неподвижната основна кожена яка се поставя
подвижна тип “Мерлушка”, закрепваща се с копчета и
гайки.
На основния тънък неподвижен хастар от вътреш-
ната страна са поставени два хоризонтални джоба с
филетки, един от които с цип.